Rozsudok Všeobecného súdu (siedma komora) z 13. decembra 2018 – UP/Komisia
(vec T‑706/17)
„Verejná služba – Úradníci – Vážna choroba – Žiadosť o čiastočný pracovný úväzok zo zdravotných dôvodov – Zamietnutie žiadosti – Zásada zákazu diskriminácie na základe zdravotného postihnutia – Právo byť vypočutý – Zásada riadnej správy vecí verejných – Povinnosť konať s náležitou starostlivosťou – Zodpovednosť“
1.      Žaloby úradníkov – Žaloba proti rozhodnutiu o zamietnutí sťažnosti – Účinok – Podanie návrhu týkajúceho sa napadnutého aktu na súd – Výnimka – Rozhodnutie, ktoré nemá potvrdzujúcu povahu – Zohľadnenie odôvodnenia, ktoré je v ňom uvedené
(Služobný poriadok úradníkov, články 90 a 91)
(pozri body 12 – 14)
2.      Úradníci – Rovnosť zaobchádzania – Diskriminácia – Všeobecné vykonávacie ustanovenia prijaté Komisiou – Zdravotné postihnutie – Povinnosť zabezpečiť primerané úpravy v oblasti zamestnania – Rozsah – Poskytnutie čiastočného pracovného úväzku zo zdravotných dôvodov – Rovnaké zaobchádzanie s osobami so zdravotným postihnutím a s osobami bez zdravotného postihnutia – Neexistencia diskriminácie
(Charta základných práv Európskej únie, článok 21; Služobný poriadok úradníkov, článok 1d ods. 1 prvý a štvrtý pododsek; smernica Rady 2000/78, odôvodnenie 20 a článok 5)
(pozri body 25 – 28, 33, 34, 46, 47)
3.      Úradníci – Zásady – Právo na obranu – Povinnosť vypočuť dotknutú osobu pred prijatím aktu, ktorý jej spôsobuje ujmu – Rozsah
[Charta základných práv Európskej únie, článok 41 ods. 2 písm. a)]
(pozri body 51 – 55)
4.      Úradníci – Povinnosť starostlivosti prislúchajúca administratíve – Rozsah – Hranice
(Charta základných práv Európskej únie, článok 41)
(pozri body 59 – 61)
5.      Úradníci – Mimozmluvná zodpovednosť inštitúcií – Podmienky – Protiprávnosť – Ujma – Príčinná súvislosť – Kumulatívne podmienky
(článok 340 druhý odsek ZFEÚ)
(pozri bod 72)
6.      Žaloby úradníkov – Žaloba o náhradu škody, podaná pri absencii konania pred podaním žaloby podľa služobného poriadku – Neprípustnosť
(Služobný poriadok úradníkov, články 90 a 91)
(pozri body 76 – 79)
Predmet
Návrh podľa článku 270 ZFEÚ na zrušenie rozhodnutia Komisie z 26. apríla 2017 o zamietnutí žiadosti žalobkyne o poskytnutie čiastočného pracovného úväzku zo zdravotných dôvodov, ako aj na náhradu majetkovej a nemajetkovej ujmy, ktorá údajne vznikla žalobkyni
Výrok
1.
Žaloba sa zamieta.
2.
UP znáša svoje vlastné trovy konania a je povinná nahradiť trovy konania, ktoré vznikli Európskej komisii.